recursal/SuperWikiNEXT-32B huggingface dataset:
உலகப் பறவைகளின் உசாநூல் (உ.ப.உ) வகைப்பாட்டுக் கிளைகளைக் காட்டும் பக்கம். உலகப் பறவைகளின் உசாநூலில் (உ.ப.உ) பறவை வரிசைகளைப் பற்றிய பக்கம் உலகப் பறவைகளின் உசாநூலில் (உ.ப.உ) பறவை வகுப்பில் உள்ள வரிசையில் உள்ள இனத்தைப் பற்றிய விரிப்பு
**உலகப் பறவைகளின் தரவேடு (அ) உசாநூல்** (Handbook of Birds of the World ) என்பது பல தொகுதிகளாக வெளியாகி இருக்கும் உலகின் பறவைகளைப் பற்றிய சான்றுகோளாக கொள்ளத்தக்க பல்தொகுதி உசாநூல்[1] இப்பல்லடுக்குத் தொகுதி *லின்க்ஸ் எடிசியோன்ஸ்* (Lynx Edicions ) என்னும் எசுப்பானிய (Spanish) பதிப்பகத்தால் வெளியிடப்படுகின்றது. இப்பல்லடுக்குத் தொகுதிகளின் சிறப்பு என்னவென்றால் முதன்முதலாக உலகில் உள்ள எல்லாப் பறவைகளைப் பற்றியும் விரிவான கட்டுரைகள் கொண்டதாக இருப்பதாகும். இதுகாறும் 12 தொகுதிகள் வெளி வந்துள்ளன. இப்பல்லடுக்குத் தொகுதி மொத்தம் 16 தொகுதிகளாக 2011 ஆம் ஆண்டு வெளியிடப்பட்டு முற்று பெற இருக்கின்றது. அப்படி முற்று பெறும் நிலையில், இதுவே உயிரின வகைப்பாட்டில் விலங்குகள் என்னும் அரசில் உள்ள வகுப்பு என்னும் வகைப்பாட்டுப் பிரிவில் உள்ள முழு உயிரினங்களையும் பற்றி, விரிவாக எழுதிய, முதற்பெரும் பல்லடுக்குத் தொகுதி நூலாக இருக்கும்.

இவ் உசாநூலில் உள்ள ஒவ்வொரு தொகுதியிலும், முதலில் பறவை என்னும் வகுப்பில் உள்ள ஒவ்வொரு வரிசை, குடும்பம் பற்றிய அறிமுகக் கட்டுரைகள் எழுதி, பின்னர் அக்குடும்பத்தில் உள்ள பேரினங்கள், இனங்கள் பற்றியும், அவற்றின் வாழ்முறை, வாழிடம், பரவல் பற்றி விரிவாக எழுதப்பட்டுள்ளது. இப் பல்லடுக்குத் தொகுதிகள் 40 நாடுகளைச் சேர்ந்த 200க்கும் கூடுதலான புகழ்பெற்ற துறையறிஞர்களின் உதவியாலும், ஏறத்தாழ 35 சிறந்த ஓவியர்களின் பங்களிப்பாலும் உருவாகி வருகின்றது. இது மட்டுமல்லாமல் 834 ஒளிப்படக் கலைஞர்களும் உதவுகிறார்கள்.

இந்நூல் வரிசையின் தொகுப்பாசிரியர் ஹோசெ டெல் ஓயோ (Josep del Hoyo), ஆண்ட்ரூ எலியட் (Andrew Elliott) ஹோர்டி சார்கட்டால்) (Jordi Sargatal) மற்றும் டேவிட் ஏ கிறிஸ்டி (David A Christie). பறவைகளைப் பற்றிய விக்கிப்பீடியா திட்டத்திற்கு ( WikiProject Birds.)[2]. இந்த உலகப் பறவைகளின் உசாநூல் ஒரு தரமான சான்றுநூலாகப் பயன்படுகின்றது

இப் பல்லடுக்குத் தொகுதியின் முதல் தொகுதி 1992 ல் வெளிவந்த உடனேயே பல பரிசுகளைப் பெற்றது.

மேற்கோள்களும் அடிக்குறிப்புகளும்
--------------------------------

1. ↑  உசாநூல் என்பது ஒன்றைப் பற்றி அறிய சான்றாகக் கொள்ளப்படும் அறிவுத்துணைநூல். உசாவுதல் = கலந்து ஆலோசித்தல்
2. ↑
**ஜோசப் கசாடா** (ஆங்கில மொழி: *Joseph Quesada*) (பிறப்பு: சனவரி 12, 1962) என்பவர் அமெரிக்க நாட்டு வரைகதை புத்தக எழுத்தாளர், வரைகலைஞர் மற்றும் தொகுப்பாளர் ஆவார். இவர் டிசி வரைகதை மற்றும் மார்வெல் வரைகதை ஆகியவற்றிற்காக பல புத்தகங்களில் பணியாற்றினார். 1998 இல் அவர் மார்வெல் வரைகதையின் 'மார்வெல் கிநைட்ஸ்' வரியின் ஆசிரியரானார், பின்னர் 2000 ஆம் ஆண்டில் நிறுவனத்தின் தலைமை தொகுப்பாசிரியர் ஆனார்.

இவர் 2010 இல் மார்வெல் என்டர்டெயின்மென்ட்டின் தலைமை அதிகாரியாக நியமிக்கப்பட்டார் மற்றும் சனவரி 2011 இல் தனது தலைமை ஆசிரியர் பதிவியில் இருந்து விலகினார், அவருக்குப் பதிலாக ஆக்செல் அலோன்சோ நியமிக்கப்பட்டார். அக்டோபர் 2019 இல் இவர் நிர்வாக துணைத் தலைவர் மற்றும் படைப்பாற்றல் இயக்குநராக மீண்டும் நியமிக்கப்பட்டார்.

மேற்கோள்கள்
-----------

1. ↑  Jennings, Dana. "New York Action Hero". *The New York Times*. November 23, 2003. Retrieved May 28, 2009. "Mr. Quesada also falls squarely in comics' up-by-your-bootstraps, Ellis Island lineage. He grew up in Jackson Heights, Queens (Spider-Man's home borough), the comics-seduced child of Cuban immigrants."
2. ↑  "Joe Quesada on How to Succeed as an Artist on Marvel LIVE! at San Diego Comic-Con 2016". Marvel Entertainment/YouTube. 6:56 mark. July 21, 2016. Retrieved April 2, 2019.

வெளி இணைப்புகள்
---------------

* ஐ.எம்.டி.பி இணையத்தளத்தில் ஜோ கசாடா
பூட்டானின் தேசியக் கொடி
**பூட்டான்** (*Bhutan*) வரலாற்றில் பெரும்பகுதி முழுவதும் சுதந்திரமாக இருந்த சில நாடுகளில் ஒன்றாகும்.

பூட்டான் சுதந்திரம்
-------------------

பூட்டானின் பெரும்பகுதி எப்பொழுதும் பிறிதொரு வெளிப்புற சக்தியால் கைப்பற்றப்படவோ, ஆக்கிரமிக்கப்படவோ அல்லது நிர்வகிக்கப்படவோ இல்லை, பிற நாடுகளுடன் ஒப்பிடுகையில், அந்நாடு தனிமைப்படுத்தப்பட்டிருக்கிறது.

காமரூப இராச்சியம் (Kamarupa Kingdom) அல்லது திபெத்திய (Tibetan Empire) சாம்ராஜ்ஜியத்தின் ஆட்சியின் கீழ் 7 முதல் 9 ஆம் நூற்றாண்டுகளில் ஆளப்பட்டதாக ஊகிக்கப்பட்டிருந்தாலும், அதற்கான சூழ்நிலை ஆதாரங்கள் மட்டுமே உள்ளன. அப்பெருமை மிக்க வரலாற்றைக் கொண்ட அந்த நாடு முழுவதும் தொடர்ந்து அதன் இறையாண்மையை பாதுகாத்து வருகிறது.

சுதந்திர தினம் இல்லாத நாடு
--------------------------

பூட்டானின் தேசிய விலங்கு
இந்நாடு இதுவரை யாருடைய ஆட்சியின் கீழும் இல்லாமையால், பூட்டானில் சுதந்திர தினம் இல்லை. இருப்பினும், 1910 ஆம் ஆண்டில் புனாகா (Treaty of Punakha) ஒப்பந்தத்தின் கீழ், பூட்டான் அரசியல் சுயாட்சிக்காக ஆங்கில அரசாங்கத்தின் மேலாதிக்கத்தை அங்கீகரித்தது.

இந்தியா பூட்டான் உறவு
---------------------

பூட்டானின் தேசிய மரம்
1949 இல், பூட்டான் இந்தியாவின் நட்பு உடன்படிக்கை ஒப்பந்தம் ஒன்றை கையெழுத்திட்டது. அதன்படி பூட்டானுக்கு இந்தியா வெளியுறவு கொள்கையில் வழிகாட்ட அனுமதித்தது.  இந்த ஒப்பந்தம் 2007 ஆம் ஆண்டில் மீண்டும் பேச்சுவார்த்தை நடத்தப்பட்டு, நீக்கப்பட்டது.

மேற்கோள்கள்
-----------

1. ↑  Rose, Leo E. (1977). *The Politics of Bhutan*. Ithaca: Cornell University Press. பக். 24. பன்னாட்டுத் தரப்புத்தக எண்:0-8014-0909-8.. "[T]here can be no doubt that since at least the tenth century no external power has controlled Bhutan, although there have been periods when various of its neighbors have been able to exert a strong cultural and/or political influence there."
2. ↑  Michael Aris (2005). *The Raven Crown: The Origins of Buddhist Monarchy in Bhutan*. Chicago: Serindia Publications. பக். 15. பன்னாட்டுத் தரப்புத்தக எண்:1-932476-21-0. "peripheral to the great empire of power and faith [i.e. Tibet], yet never subjugated to it."
3. ↑  Indo-Bhutanese relations
4. ↑  Sudha Ramachandran (January 17, 2007). "India, Bhutan: No more unequal treaties". *Asia Times*. ஜூன் 15, 2014 அன்று மூலம் பரணிடப்பட்டது. March 2, 2017 அன்று பார்க்கப்பட்டது.
**மொபிடெல்** இலங்கைத் தொலைத் தொடர்பு நிலையத்தின் GSM மற்றும் Analog சேவையை வழங்கும் நிறுவனம் ஆகும். இது இலங்கையில் 600 இற்கும் மேற்பட்ட கோபுரங்களைக் கொண்டு ஒரு பரந்த வலையமைப்பாக விளஙகுகின்றது. மொபிட்டலின் கட்டணம் ஏற்கனவே செலுத்தப்பட்ட (Prepaid) இலக்கங்கள் 0713- என்றவாறும் அழைப்பின் பின்னர் கட்டணங்களை செலுத்தும் (post paid) இலக்கங்கள் 0714-, 0716- என்றவாறும் ஆரம்பிக்கும். இது அழைப்பு நெரிசல் ஓரளவு குறைவான வலையமைப்பாகும்.

இலங்கையில் உள்ள மொத்த நகர்பேசிப் பாவனையாளர்களில் 24% மொபிடல் வாடிக்கையாளர்கள் ஆகும். மொத்த வாடிக்கையாளர்கள் தொகை 3.382 மில்லியனாகும் .

### விழிப்பூட்டும் குறும்செய்தி

விழிப்பூட்டும் குறும்செய்தி (SMS Alert) சேவைகள் இரண்டு சேவைவழங்குனரூடாக இடம்பெறுகின்றது. ஒன்று லங்காபுவத் செய்திச்சேவை மற்றையது ஜேஎன்டபிள்யு செய்திச்சேவை. இதைப் பெறுவதற்கு இரண்டு சேவைகளைப் பெறுவதற்கு REG எனக் குறுஞ்செய்தியினைத் தட்டச்சுசெய்து 2233ஜேஎன்டபிள்யு செய்திச்சேவைக்கும் 2277 ஐ லங்காபுவத் செய்திச்சேவைக்கும் பாவிக்கலாம். இச்சேவை தேவையற்றது எனின் UNREG எனத்தட்டச்செய்து மீண்டும் அதே இலக்கத்திற்கு அனுப்புவதன் மூலம் விழிப்பூட்டும் குறுஞ்செய்திச் சேவையில் இருந்து விடுபடலாம். இச்சேவைக்கு மாதம் ஒன்றிற்கு இலங்கை ரூபாயில் 30 வரை வசூலிக்கப்படும்.

அகலப்பட்டை
----------

மொபிடல் நிறுவனம் 3ஜி, 4ஜி தொழில் நுட்பம் மூலம் அகலப்பட்டை சேவையை வழங்குகின்றது. 3ஜி தொழில்நுட்பம் மூலம் அகலப்பட்டை வழங்க இலங்கையின் தொலைத்தொடர்பு நிறுவனங்கள் ஆரம்பித்தபோது மொபிடல் நிறுவனத்தில் சேவை பலராலும் மெச்சப்பட்டது. ஆனாலும் காலப்போக்கில் சேவையின் தரம் மிகவும் மோசமான நிலையை அடைந்துள்ளது எனப் பயனர்கள் முறையிடத் தொடங்கியுள்ளனர். 

### அதிகாலை இணைப்புக்கள்

மோபிட்டல் அதிகாலை 0 மணிமுதல் 6 மணிவரை கட்டணம் குறைந்த இணைப்புக்களை வழங்கி வருகிறது. 

| மாதக் கட்டணம் (இலங்கை ரூபாயில்) | அதிகாலை இலவசத் தரவு அளவு | உருவாக்க | இல்லாமற் செய்ய |
| --- | --- | --- | --- |
| 50 | 1 ஜிபி | act op50 | dct op50 |
| 140 | 3 ஜிபி | act op140 | dct op140 |
| 350 | 8 ஜிபி | act op350 | dct op350 |
| 600 | 15 ஜிபி | act op600 | dct op600 |

ஜிபிஆரெஸ்
---------

* சேவர் முகவரி (IP address) - 192.168.050.163
* புளொக்சி சேவர்: 192.168.050.163 போட் 8080
* பயனர் பெயர்: கிடையாது
* கடவுச் சொல்: கிடையாது

வெளியிணைப்புக்கள்
-----------------

* மொபிட்டல் (தமிழில்)

உசாத்துணைகள்
------------

1. ↑  "Broadband Internet users seen at 4 milion in 4 years". 2010-08-05 அன்று மூலம் பரணிடப்பட்டது. 2010-08-04 அன்று பார்க்கப்பட்டது.
2. ↑  Mobitel HSPA Betrayed Me! பரணிடப்பட்டது 2010-07-23 at the வந்தவழி இயந்திரம்(ஆங்கில மொழியில்)
3. ↑  Success Kills Mobitel HSDPA

  



|  |  |  |
| --- | --- | --- |
| * பா
* உ
* தொ
 | **இலங்கையின் தொலைத்தொடர்பு சேவை நிறுவனங்கள்** | {{{படிம தலைப்பு}}} |
| லங்காபெல் | ஹட்ச் | எட்டிசலட் | ஸ்ரீ லங்கா டெலிகொம் | டயலொக் | மோபிட்டல் |  எயார்டெல் | டயலொக் பிராட்பேண்ட் வலையமைப்புகள் |
*Gallus lafayettii*
**இலங்கைக் காட்டுக்கோழி** (*Srilankan Junglefowl*)(*கல்லசு இலபாயெட்டீ*) பேசண்ட் குடும்பத்தைச் சேர்ந்த சிற்றினமாகும். இது இலங்கையில் மட்டும் வாழக்கூடிய அகணிய உயிரி ஆகும். இது வீட்டில் வளர்க்கும் கோழிகளை உருவாக்கிய காட்டுக்கோழியான, இந்தியாவின் சிவப்புக் காட்டுக்கோழி எனப்படும் *கல்லசு கல்லசு* சிற்றினத்திற்கு நெருங்கிய உறவுள்ளது.

இவை அளவிற் பெரிய பறவைகள். ஆண் பறவைகள் பல நிறம் கொண்ட இறகுகளைக் கொண்டவை. எனினும் அடர்த்தியான காடுகளில் இவற்றைக் கண்டுகொள்வது கடினம். இவை காடுகளிலும், பற்றைகளிலும் வாழுகின்றன. இலங்கையில் இவற்றை, கித்துல்கல, யால, சிங்கராஜ ஆகிய இடங்களில் காணலாம்.

இது *கல்லது* பேரினத்தைச சேர்ந்த நான்கு வகைப் பறவைகளில் ஒன்று. இது நிலத்தில் கூடு கட்டும் பறவை. ஒரு கூட்டில் 2 முதல் 4 முட்டைகள் வரை இடும். பெசண்ட் குடும்பத்தைச் சேர்ந்த பல பறவைகளைப் போலவே இவ்வகையிலும், ஆண் பறவைகள், அடைகாப்பதிலோ அல்லது பொரிக்கும் குஞ்சுகளை வளர்ப்பதிலோ எவ்வித பங்கும் வகிப்பதில்லை. இவ்வேலைகளை மங்கலான நிறத்துடன், சிறப்பான உருமறைப்புக்கான உடலைக் கொண்ட பெண் பறவைகளே செய்கின்றன.

ஆண் இலங்கைக் காட்டுக்கோழி சுமார் 66 முதல் 73 செ.மீ. வரை நீளம் கொண்ட பறவையாகும். இது நாட்டுக் கோழி போன்ற உடலமைப்பும், செம்மஞ்சள் கலந்த சிவப்பு நிற உடலும், கடும் ஊதா நிற சிறகுகளையும், வாலையும் கொண்டது. தலையின் பின்பகுதியும், கழுத்தும் பொன்னிறமானவை. முகம் வெறுமையான சிவப்புத் தோலையும், முகப்பகுதியிலிருந்து மடிந்து நீண்டு தொங்கும் செந்நிறத் தோற் பகுதியையும் கொண்டது. உச்சியிலமைந்துள்ள "கொண்டை" யும், மஞ்சளான மையப் பகுதியுடன் கூடிய சிவப்பு நிறமானதே.

பெண் மிகவும் சிறியது, 35 செ.மீ. நீளம் மட்டுமே உடையது. இவை அடிவயிற்றிலும், மார்பிலும் வெள்ளை நிறம் அமைந்த, மண்ணிற உடலை கொண்டவை.

பெரும்பாலான பெசண்ட் குடும்பப் பறவைகளைப் போலவே இலங்கைக் காட்டுக்கோழியும் நிலத்தில் வாழும் வகையாகும். இவை நிலத்தைக் கால்களால் கிளறி, பல்வேறு விதைகள், விழுந்த பழங்கள், மற்றும் பூச்சிகள் போன்றவற்றை எடுத்து உண்கின்றன.

இந்தக் காட்டுக்கோழி இலங்கையின் தேசியப் பறவையாகப் அறிவிக்கப்பட்டுள்ளது.

உசாத் துணை
----------

* *Birds of India* by Grimmett, Inskipp and Inskipp, ISBN 0-691-04910-6
**எலனிய மெய்யியல்** *(Hellenistic philosophy)* என்பது (கிமு 300 முதல் கிபி 200 வரையிலான) எலனியக் காலத்தில் நிலவிய மேற்கத்திய மெய்யியலையும் பண்டைய கிரேக்க மெய்யியலையும் குறிக்கும்.

பின்னணி
-------

கிமு 300 சார்ந்த எலனியக் காலத்திய உலகம். எலனியக் காலம் மாமன்னர் அலெக்சாந்தரின்(கிமு 356-கிமு 323) வெற்றிகளுக்குப் பின்னர் கிமு 323 இல் (அரிசுட்டாட்டில் கிமு 322 இல் இறந்தார்) அவர் இறந்ததும் தொடங்குகிறது. அலெக்சாந்தர் அவருக்கு முந்தைய பண்டைய கிரேக்கப் பண்பாட்டை நடுவண் கிழக்கு நாடுகளிலும் மேற்கத்திய ஆசியாவிலும் பரவச் செய்தார். பண்டைய கிரேக்க மெய்யியல் சாக்ரட்டீசு (அண். கிமு 470-கிமு 399) காலத்தில் தொடங்கியது. சாக்ரட்டீசின் மாணவர் பிளாட்டோ ஆவார்; இவரது மாணவர் அரிசுட்டாட்டில் ஆவார்; அரிசுட்டாட்டில் அலெக்சாந்தருக்குக் கல்வி பயிற்றுவித்தார். செவ்வியல் காலச் சிந்தனையாளர்கள் பெரும்பாலும் ஏதென்சில் வாழ்ந்தனர். எலனியக் கால மெய்யியலாளர்கள் அப்பேரரசின் எல்லையெங்கும் பரவி முனைப்போடு செயலாற்றினர். இந்த உரோமப் பேரரசு காலத்தில் பண்டைய உரோமானிய மெய்யியல் பேரரசு எல்லை முழுவதிலும் ஓங்கியிருந்தது.

மேலும் காண்க
------------

* அலெக்சாந்திரியப் பள்ளி
* பண்டைய கிரேக்க மெய்யியல்
* எலனியச் சமயம்

மேற்கோள்கள்
-----------

தகவல் வாயில்கள்
---------------

* A. A. Long, D. N. Sedley (eds.), *The Hellenistic Philosophers* (2 vols, Cambridge University Press, 1987)
* Giovanni Reale, *The Systems of the Hellenistic Age: History of Ancient Philosophy* (Suny Series in Philosophy), edited and translated from Italian by John R. Catan, Albany, State of New York University Press, 1985, ISBN 0887060080.
* "Platonism." Cross, F. L. ed. in *The Oxford Dictionary of the Christian Church*. New York: Oxford University Press. 2005

வெளி இணைப்புகள்
---------------

விக்கிமீடியா பொதுவகத்தில்,  
 ***எலனிய மெய்யியல்***   
என்பதின் ஊடகங்கள் உள்ளன. 

* The London Philosophy Study Guide பரணிடப்பட்டது 2009-09-23 at the வந்தவழி இயந்திரம் offers many suggestions on what to read, depending on the student's familiarity with the subject: Post-Aristotelian philosophy பரணிடப்பட்டது 2021-02-28 at the வந்தவழி இயந்திரம்
* "Readings in Hellenistic Philosophy" on PhilPapers, edited by Dirk Baltzly
**பாசுபீன் சல்பைடு** (*Phosphine sulfide*) என்பது R3PS என்ற பொது மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மங்களைக் குறிக்கும். இவை குறிப்பாக நிறமற்றவையாகவும் காற்றில் நிலைப்புத்தன்மை கொண்டவையாகவும் காணப்படும். முப்பீனைல்பாசுபீன் சல்பைடை மூவிணைய பாசுபீன் சல்பைடிற்கு பொதுவான உதாரணமாகக் கூறலாம். மூவிணைய பாசுபீன்களைத் தயாரிக்கும்போது சிலசமயங்களில் பாசுபீன் சல்பைடுகள் இடைநிலைச் சேர்மங்களாக உருவாகலாம். பாசுபீன் சல்பைடுகள் பொதுவாக நான்முகி வடிவ கட்டமைப்பில் உள்ளன.

தயாரிப்பு
---------

மூவிணைய பாசுபீன்களை தனிமநிலை கந்தகத்தைச் சேர்த்து ஆக்சிசனேற்றம் செய்வதால் பாசுபீன் சல்பைடுகள் உருவாகின்றன. 
தனிமநிலை கந்தகம் மற்றும் மூவிணைய பாசுபீன்களிலிருந்து பாசுபீன் சல்பைடுகளை உருவாகும் உருவாதல் வெப்பமானது பாசுபீனின் காரத்தன்மையை பொறுத்ததாகும்.

பல்வேறு மூவிணைய பாசுபீன்களை சல்பைடாக்கும் வினைவெப்பம்| மூவிணைய பாசுபீன்
  | ! ∆H (கிலோகலோரி/மோல்) S8 உடன் வினைபுரிய | மூவிணைய பாசுபீண் சல்பைடு | சிஏஎசு எண் |
| --- | --- | --- | --- |
| PCy3 | -30.9 ± 1.9 | S=PCy3 | 42201-98-9 |
| PBu3 | -28.9 ± 0.3 | S=PBu3 | 3084-50-2
  |
| PMe3 | -27.1 ± 0.4 | S=PMe3 | 2404-55-9 |
| PMe2Ph | -26.0 ±0.5 | S=PMe2Ph | 1707-00-2 |
| PMePh2 | -23.8 ±0.3 | S=PMePh2 | 13639-74-2 |
| PPh3 | -21.5 ±0.3 | S=PPh3 | 3878-45-3 |

மேற்கோள்கள்
-----------

1. ↑  Capps, Kenneth B.; Wixmerten, Bodo; Bauer, Andreas; Hoff, Carl D. (1998). "Thermochemistry of Sulfur Atom Transfer. Enthalpies of Reaction of Phosphines with Sulfur, Selenium, and Tellurium, and of Desulfurization of Triphenylarsenic Sulfide, Triphenylantimony Sulfide, and Benzyl Trisulfide". *Inorganic Chemistry* **37** (12): 2861–2864. doi:10.1021/ic9715862.
**ஷதா நாசர்** (*Shada Nasser*, அரபு மொழி: شدا ناصر‎ ) (பிறப்பு மே 1, 1964 ஏடனில் ) என்பவர் யெமனின் முதல் பெண் வழக்கறிஞர் மற்றும் யெமன் நீதிமன்றங்களில் முகத்தை மறைக்காத முதல் பெண் வழக்கறிஞர் ஆவார். இவர் 1989 இல் பிராகா நகரின் சார்லஸ் பல்கலைக்கழகத்தில் சட்டப் படிப்பு படித்துப் பட்டம் பெற்றார். அதன் பிறகு இவர் யெமனுக்குத் திரும்பினார். 1996 இல் இவர் தலைநகர் சனாவில் வேறு மூன்று பெண் வழக்கறிஞர்களுடன் இணைந்து மகளிர் மட்டும் சட்ட நிறுவனதை நிறுவினார். யெமனில் பெண்களின் உரிமைகளைப் பாதுகாப்பதற்காக இவர் தனது பணியை அர்ப்பணித்துள்ளார்.

வழக்குகள்
---------

நாசரின் வாடிக்கையாளர்களாக சனாவின் நடுவண் சிறையிலுள்ள பெண் கைதிகள் உள்ளனர்.  2005 ஆம் ஆண்டில், நாசர் ஒரு இளம் பெண் கைதிக்கு ஆதரவாக வந்தார். அவர் தன் கணவரைக் கொன்றதாக குற்றம் சாட்டப்பட்டார். அவர் 16 வயது சிறுமியாக இருந்தபோதிலும் மரண தண்டனை விதிக்கப்பட்டார். சிறையில் காவலாளியால் பாலியல் பலாத்காரம் செய்யப்பட்டதாகக் கூறப்படும் சிறுமி சிறையில் கர்ப்பமானார். மரணதண்டனை நிறைவேற்றப்படுவதற்கு சில நிமிடங்களுக்கு முன்னர் சனாதிபதியின் உத்தரவு சிறுமியின் உயிரைக் காப்பாற்றியது. 

இவர் யெமனில் நடக்கும் குழந்தை திருமணங்களை எதிர்ப்பவர். இவர் 2008 ஏப்ரலில் 10 வயதான நுஜூத் அலிக்காக வழக்காடினார். அவர் ஒரு நடுத்தர வயது ஆணிடமிருந்து மணமுறிவு கோரி மனு தாக்கல் செய்தார். அவருக்கு அதற்கு முந்தைய ஆண்டு அந்த ஆணுடன் அவரது குடும்பத்தினரால் திருமணம் செய்யயப்பட்டது. தான் பருவ வயதை அடையும் வரை தன்னுடன் உடலுறவு கொள்வதில்லை என்று திருமணத்துக்கு முன் சம்மதித்திருந்த போதிலும், தன் கணவர் தன்னை தொடர்ந்து அடித்தும், வண்கலவியில் ஈடுபட்டதாகவும் அலி கூறினார். சில வாரங்களில் நூஜூத் அலிக்கு நீதிமன்றம் விவாகரத்து வழங்கியது. அந்த நேரத்தில் உலகின் இளைய வயதில் விவாகரத்து பெற்றவர் என்ற பெருமையை அவர் பெற்றார்.  அலியின் வரலாற்றுச் சிறப்புமிக்க வழக்கு, யெமனில் குழந்தை திருமணம் செய்யப்பட்ட மற்ற பெண்களை விவாகரத்து பெற ஊக்குவித்தது.

விருதுகள்
---------

2008 ஆம் ஆண்டில், *கிளாமர்* பத்திரிக்கை அலியின் விவாகரத்து நடவடிக்கைகளில் இவர் முன்னின்று பணியாற்றியதற்காக, நாசர் மற்றும் நுஜூத் அலி ஆகியோருக்கு ஆண்டின் சிறந்த பெண்கள் மற்றும் குழந்தைகளின் குரலுக்கான கிளாமர் விருதைப் அளித்தது.

குறிப்புகள்
-----------

 

1. 1 2  Sanaa's First Woman Lawyer
2. ↑  Joshua Hersh (4 March 2010). "A Ten-Year-Old’s Divorce Lawyer". The New Yorker.. பார்த்த நாள்: 16 November 2016.
3. ↑  A Ten-Year-Old’s Divorce Lawyer
4. ↑  Power, Carla (27 October 2008), *Nujood Ali & Shada Nasser: The Voices for Children*, Glamour, 16 November 2016 அன்று பார்க்கப்பட்டது
இலங்கையின் கிழக்கு, மத்திய, மற்றும் வடக்கு ஆகிய மாகாணங்களில் 2011 சனவரி முற்பகுதியில் இருந்து பலத்த வெள்ளப்பெருக்கு, மற்றும் மண்சரிவு ஏற்பட்டது. பெரும் மழை காரணமாக கிழக்கு மாகாணத்தின் மட்டக்களப்பு, அம்பாறை திருகோணமலை, பொலன்னறுவை ஆகிய மாவட்டங்களும், அநுராதபுரம், மத்திய மாகாணத்தில் பதுளை, கண்டி, நுவரெலியா ஆகிய மாவட்டங்களே வெள்ளத்தினால் அதிகம் பாதிக்கப்பட்டுள்ளன. வெள்ளம் மற்றும் மண் சரிவினால் சனவரி 11 ஆம் நாள் வரையில் குறைந்தது 14 பேர் உயிரிழந்தனர். 8 இலட்சத்து 20 ஆயிரம் பேர் பாதிக்கப்பட்டுள்ளனர். பாதிக்கப்பட்ட 22,532 குடும்பங்களைச் சேர்ந்த 86,344 பேர் 203 முகாம்களில் தங்கவைக்கப்பட்டுள்ளதாக இடர் முகாமைத்துவ நிலையம் அறிவித்தது.

காரணம்
------

2011 சனவரி 8 சனிக்கிழமை முதல் ஆரம்பமான வடகீழ் பருவப் பெயர்ச்சி மழை நாடெங்கும், குறிப்பாக கிழக்கு, மட மத்திய மாகாணங்களில் பெரும் வெள்ளப்பெருக்கை ஏற்படுத்தியது. இந்த அதிகரித்த மழைப்பொழிவுக்கு லா-நினா எனப்படும் பசுபிக் கடல்மேற்பரப்பில் ஏற்படுகின்ற வெப்பநிலை மாற்றமே காரணம் என காலநிலையாளர்கள் குறிப்பிடுகின்றனர்.

குளங்கள் பெருக்கெடுப்பு
-----------------------

தொடர் மழை காரணமாக நாடெங்கணும் உள்ள 59 முக்கிய குளங்களில் 36 குளங்கள் பெருக்கெடுத்தன. அநுராதபுரத்தில் 7 குளங்கள் பெருக்கெடுத்ததோடு பதவிய மற்றும் ராஜாங்கனை குளங்களின் தலா இரு வான் கதவுகள் திறக்கப்பட்டன. மட்டக்களப்பில் 4 குளங்கள் பெருக்கெடுத்ததை அடுத்து உருகாமம் குளத்தின் இரு வான் கதவுகள் திறக்கப்பட்டன. அம்பாந்தோட்டையில் 8 குளங்களும் குருநாகலில் 5 குளங்களும் திருகோணமலையில் 2 குளங்களும் மன்னாரில் கட்டுக்கரை குளமும் பெருக்கெடுத்தன.

பாதிப்புகள்
-----------

### மட்டக்களப்பு

மட்டக்களப்பு மாவட்டத்தில் ஏற்பட்ட வெள்ளத்தினால் மாவட்டத்தின் 75 வீதமான பகுதிகள் முழுமையாகப் பாதிக்கப்பட்டுள்ளது. சனவரி 10 காலை 08:30 மணி வரை முடிவடைந்த 24 மணி நேரத்தில் 85.6 மிமீ மழை பெய்தது.

மேற்கோள்கள்
-----------

1. ↑  "கிழக்கில் ஓயாத மழை : மக்கள் அவதி 14 பேர் பலி". *தினகரன்*. 2011-01-11. Archived from the original on 2011-01-15.. பார்த்த நாள்: 2011-01-11.
2. ↑  "36 குளங்கள் பெருக்கெடுப்பு". *tamil.news*. 2011-01-08.. பார்த்த நாள்: 2011-01-11. 
[*தொடர்பிழந்த இணைப்பு*]
3. ↑  >"Record rainfall in 100 years in Batticaloa District". *டெய்லிநியூஸ்*. 2011-01-11.. பார்த்த நாள்: 2011-01-11. 
[*தொடர்பிழந்த இணைப்பு*]
*இதனுடன் குழப்பிக் கொள்ளாதீர்: ஒரே பெயரிலுள்ள உள்ளடங்கிய நிலப்பகுதிகள். எசுப்பானிய நிலப்பகுதிக்கு, பார்க்க பாசுக்கு நாடு. பிரான்சிய நிலப்பகுதிக்கு, பார்க்க பிரெஞ்சு பாசுக்கு நாடு.*

**பாசுக்கு நாடு** (*Basque Country*, பாசுக்கு: *Euskal Herria*) பாசுக்கு மக்களின் தாயகப் பகுதி ஆகும். இது அத்திலாந்திக்கு கடலோரத்தில் மேற்கு பிரனீசில் பிரான்சு, எசுப்பானியா எல்லைப் பகுதியில் அமைந்துள்ளது. 16வது நூற்றாண்டிலிருந்தே பாசுக்கு மக்கள் வாழும் இப்பகுதியின் பெயர் ஆவணப்படுத்தப்பட்டுள்ளது. 18ஆம் நூற்றாண்டிலிருந்து பாசுக்கு மக்களை தனியாக அடையாளப்படுத்தவும் தனிநாடு கோரியும் எழுச்சி பெற்றுள்ள பாசுக்கு தேசியவாதத்திற்கு முன்னமே இவ்வாறு அழைக்கப்பட்டுள்ளது.

இதில் எசுப்பானியாவின் தன்னாட்சி சமூகங்களான பாசுக்கு நாடு மற்றும் நவாரும் பிரான்சின் வடக்கு பாசுக்கு நாடும் அடங்கியுள்ளன.

வெவ்வேறு மண்டலங்களிலும் நாடுகளிலும் உள்ள ஒரே பண்பாட்டைப் பேணும் பாசுக்கு நாடு குறித்த கருத்துரு அரசியல் இயக்கமாக உருவாகியுள்ளது. இது பாசுக்கு மக்கள் வாழும் பகுதி, இவர்களது மொழி (பாசுக்கு மொழி), பண்பாடு மற்றும் மரபுகள் ஒன்றேயாகும். இருப்பினும் இங்கு வாழ்வோர் அனைவருமே தங்களை பாசுக்கு மக்களாக அடையாளப்படுத்திக் கொள்வதில்லை; 1996 மக்கள்தொகை கணக்கெடுப்பில் நவாருக்கு தென்பகுதியில் 71% குடிமக்கள் தங்களை பாசுக்காக அடையாளப்படுத்தவில்லை. இப்பகுதியில் 53% மக்கள் பாசுக்கு மொழியை ஆதரிக்க ஒப்பவில்லை.

மேற்கோள்கள்
-----------

1. ↑  Trask, R.L. *The History of Basque* Routledge: 1997 ISBN 0-415-13116-2
2. ↑  "Euskal Herri". Euskaltzaindia. 22 August 2012 அன்று பார்க்கப்பட்டது.
3. ↑  Mughal, Muhammad Aurang Zeb. 2012. Spain. Steven L. Denver (ed.), *Native Peoples of the World: An Encyclopedia of Groups, Cultures, and Contemporary Issues*, Vol. 3. Armonk, NY: M .E. Sharpe, pp. 674–675.
4. ↑  "Euskal Herriko Soziolinguistikazko Inkesta 1996 – Nafarroa" (PDF). Eusko Jaurlaritza, Nafarroako Gobernua, EKE. 1997. 6 January 2013 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Basque Country***   
என்பதின் ஊடகங்கள் உள்ளன. 

* Eusko Jaurlaritza/Basque Government
* The Basque People in the Middle Ages (historical article)
* Buber's Basque Page
* Euskara Kultur Elkargoa-*Basque Cultural Foundation*
* EuskoSare Global Basque Community பரணிடப்பட்டது 2009-02-28 at the வந்தவழி இயந்திரம்==மேற்சான்றுகள்==
BASCON festival அருணாச்சலப் பிரதேச மாநிலத்தின் பாசாரில் நடைபெறும் பாசுகான் விழாவில் பாரம்பரிய கலோ நடனம் நடைபெற்று வருகிறது.
**பாசுகான் திருவிழா** (*BASCON festival*) வடகிழக்கு இந்திய நாட்டின் அருணாச்சலப் பிரதேச மாநிலம், லெபரடா மாவட்டத்தின் தலைமையகமாக இருக்கும் பாசார் என்ற இடத்தில் ஆண்டுதோறும் நவம்பரில் நடைபெறும் திருவிழா ஆகும். 

இத்திருவிழா என்பது உள்ளூர் கலோ பழங்குடியினரின் கலை மற்றும் கலாச்சாரத்தை கொண்டாடும் ஆர்கானிக் திருவிழா ஆகும். இப்பண்டிகை மூன்று நாள் நடைப்பெறும் நிகழ்வு ஆகும். கலோ பழங்குடியினரின் ஒவ்வொரு உறுப்பினரும் உதவிக் கரம் கொடுக்கும் ஒரு சமூக முயற்சியாகும்.

பின்னணி
-------

பாசுகான் திருவிழா என்ற அமைப்பின் சிந்தனையில் உருவானது. குமின் ரெகோ கிலாசு. இது அப்பகுதி மற்றும் கலோ பழங்குடியினரின் சமூக மற்றும் பொருளாதார வளர்ச்சிக்காக ஒரு நிலையான மற்றும் சுற்றுச்சூழலுக்கு உகந்த வகையில் செயல்படுகிறது.

இந்தியாவில் அருணாச்சலப் பிரதேசம், பாசார் நகருக்கு அருகில் ஹை மற்றும் கிடி என்ற இரண்டு நதிகள் சங்கமிக்கும் கரையில் பாசுகான் திருவிழா நடைபெறுகிறது.

செயல்பாடுகள்
------------

பாசுகான் திருவிழா கலோ பழங்குடியினரின் கலாச்சாரம் மற்றும் பாரம்பரியத்தை மூன்று நாட்கள் நீண்ட கலாச்சார களியாட்டத்தில் காட்டுகிறது. இந்த விழா நவம்பர் மாதத்தில் நடைபெறும் ஆண்டு விழாவாகும். கலோ பழங்குடியினரின் பல்வேறு விழாக்களில் ஒருங்கிணைந்த பகுதியாக இருக்கும் பல்வேறு வண்ணமயமான நடனங்கள் திருவிழாவில் வழங்கப்படுகின்றன. திருமணங்கள், திருவிழாக்கள் மற்றும் பிற நிகழ்வுகளில் நிகழ்த்தப்படும் நடனங்களும் இதில் அடங்கும்.

மேற்கோள்கள்
-----------

1. ↑  "BASCON at Basar, Arunachal Pradesh, India". *Voyager*. 17 December 2018. 21 March 2019 அன்று பார்க்கப்பட்டது.
**டோக்யோயைட்டு** *(Tokyoite)* என்பது Ba2(Mn3+,Fe3+)OH(VO4)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பேரியம் மாங்கனீசு வனேடேட்டு கனிமம் என்று இது வகைப்படுத்தப்படுகிறது. இரும்பு மிகு காமாகாரைட்டு கனிமத்தை ஒத்த மாங்கனீசு வரிசை கனிமம் என்றும் ஈய வனேடேட்டின் பிரேக்கிபசுகைட்டை ஒத்த பேரியக் கனிமம் என்றும் கருதப்படுகிறது. 
தரங்குறைந்த பல்லுருவாகப் படிந்து உருமாறிய மாங்கனீசு தாதுப் படிவுகளில் டோக்யோயைட்டு தோன்றுகிறது. மேலும், ஐயலோபேன், பிரௌனைட்டு, தமைட்டு போன்ற கனிமங்களுடன் சேர்ந்து இக்கனிமம் கிடைக்கிறது .

சப்பானின் ஒன்சு தீவில் ஒக்குடாமா தமா மாவட்டத்திலுள்ள சிரோமரு சுரங்கத்தில் முதன்முதலில் டோக்யோயைட்டு கண்டறியப்பட்டது. அனைத்துலக கனிமங்களின் கழகம் 2003 ஆம் ஆண்டில் இதை புதிய கனிமம் என்று அங்கீகரித்தது. இத்தாலியில் இரண்டு சுரங்கங்களிலும் சப்பானில் ஒரு சுரங்கத்திலும் கிடைப்பதாக அறியப்படுகிறது. முதலில் சப்பானில் கண்டறியப்பட்டதால் கனிமத்திற்கு இப்பெயர் சூட்டப்பட்டது  It has been found in two mines in இத்தாலி and one in Japan, for which it was named..

மேற்கோள்கள்
-----------

1. 1 2  Mindat
2. 1 2  Webmineral data
3. 1 2 3  Matsubara, Satoshi, et. al. *Tokyoite, Ba2Mn3+(VO4)2(OH), a new mineral from the Shiromaru mine,* Journal of Mineralogical and Petrological Sciences, V. 99, pp. 363-7, 2004
**வெற்றிமணி** என்பது இலங்கையில் 1950 முதல் ஏறத்தாழ 30 ஆண்டுகளாக வெளிவந்த ஒரு சிறுவர் இதழ் ஆகும். இவ்விதழ் மு. க. சுப்பிரமணியம் என்பவரால் 1950 ஆம் ஆண்டில் நாவலப்பிட்டியில் இருந்து வெளியானது.

வரலாறு
------

வெற்றிமணி சிறுவர் இதல் 1950 முதல் மலையக நகரான நாவலப்பிட்டியில் ஆசிரியராகப் பணியாற்றிய மு. க. சுப்பிரமணியம் என்பவரை ஆசிரியராகக் கொண்டு வெளிவந்தது. 1958 முதல் க. வே. மகேந்திரன் என்பவரைப் பதிப்பாசிரியராகக் கொண்டு பூண்டுலோயாவில் இருந்து வெளிவந்தது. பின்னர் பொ. இராசரத்தினம் என்பவரைப் பதிப்பாசிரியராகக் கொண்டு முல்லைத்தீவு, தண்ணீரூற்று என்ற கிராமத்தில் இருந்து சக்தி அச்சகம் என்ற சொந்த அச்சகத்தில் இருந்து வெளிவந்தது.

1968 ஆம் ஆண்டில் மு. க. சுப்பிரமணியம் குரும்பசிட்டி பொன். பரமானந்தர் வித்தியாலய அதிபராக பதவி உயர்வு பெற்று சென்ற பின்னர், சக்தி அச்சகம் யாழ்ப்பாணம், யாழ்ப்பாணத்திலுள்ள ஸ்ரான்லி வீதிக்கு இடம் மாறியது. வெற்றிமணி பத்திரிகையும் யாழ்நகரில் இருந்து வெளிவரத் தொடங்கியது. இறுதியாக, சக்தி அச்சகம் 1972 இல் சுன்னாகத்திற்கு இடம் மாறியதை அடுத்து 1979 வரை அங்கிருந்து வெளிவந்தது. மு. க. சுப்பிரமணியம் 1980 இல் காலமானதை அடுத்து வெற்றிமணியும் நின்று போனது.

வெற்றிமணி வெளியீடுகள்
---------------------

* கணக்கியலுக்கோர் அறிமுகம் (வை. சி. சிவஞானம்)
* பரீட்சையில் சித்தியடைவது எப்படி? (கவிஞர் வி. கந்தவனம்)
* கீரிமலையினிலே (இரசிகமணி. கனக செந்திநாதன்)
* உங்களைப் பற்றி (டாக்டர் நந்தி - சிவஞானசுந்தரம்)

வெற்றிமணியின் தொடர்ச்சி
-----------------------

* வெற்றிமணி 2005 ஆம் ஆண்டு முதல் மாணவர் இதழாக காலாண்டிற்கு ஒருமுறை யாழ்ப்பாணத்தில் இருந்து இலவசமாக வெளிவருகிறது.
* வெற்றிமணி ஜனரஞ்சக இதழாக மாதமொரு முறை 1990களில் இருந்து செருமனியில் இருந்து வெளிவருகிறது. வெற்றிமணி சிறுவர் இதழின் நிறுவனர் மு. க. சுப்பிரமணியத்தின் மகன் மு. க. சு. சிவகுமாரன் இதன் ஆசிரியராக உள்ளார்.

சில இதழ்கள்
-----------

தளத்தில்  
வெற்றிமணி
 ***இதழ்கள்*** உள்ளன.

* வெற்றிமணி 15.12.1970வெற்றிமணி 15.12.1970
* வெற்றிமணி 01.08.1972வெற்றிமணி 01.08.1972
* வெற்றிமணி 01.07.1972வெற்றிமணி 01.07.1972

மேற்கோள்கள்
-----------

1. 1 2 3 4  கே. எஸ். சுதாகர். "இலங்கையில் வெளிவந்த முதலாவது சிறுவர் மாத இதழ் "வெற்றிமணி" ஜேர்மனியில் மணிவிழாக் கொண்டாடுகின்றது". பதிவுகள். 28 மே 2016 அன்று பார்க்கப்பட்டது.
2. ↑  "வெற்றிமணி சஞ்சிகையில் நவரத்னசாமி". *valvettithurai.org*. 28 மே 2016 அன்று பார்க்கப்பட்டது.
டொராண்டோ தமிழ் சர்வதேச திரைப்பட விழா
------------------------------------

**டொராண்டோ தமிழ் சர்வதேச திரைப்பட விழா** (ஆங்கிலம்: Toronto Tamil International Film Festival) என்பது கனடாவின் டொராண்டோ நகரில் ஆண்டு தோறும் நடைபெறும் ஒரு பன்னாட்டுத் திரைப்பட விழாவாகும்.

இது இந்தியத் துணைக் கண்டத்திற்கு வெளியே நடைபெறும் தமிழ் திரைப்பட விழாக்களில் மிக முக்கியமான விழா. 2020 ஆம் ஆண்டில் தொடங்கப்பட்ட டொராண்டோ தமிழ் சர்வதேச திரைப்பட விழா மிக குறுகிய ஆண்டில் உலக தமிழர் மத்தியில் மிகுந்த செல்வாக்கும் மதிப்பும் கொண்ட ஒரு திரைப்பட விழாவாகும். இவ்விழாவில் உலகளாவிய ரீதியில், ஆவணத் திரைப்படங்கள் உட்பட அனைத்து வகை திரைப்படங்களும் காட்சிப்படுத்தப்படுகின்றன. இவ்விழா ஆண்டுதோறும் செப்டெம்பர் மாதமளவில் நடைபெறுகிறது.

தமிழர்கள் அதிகமாக வாழும் கனடா வில் நடைபெறும் இவ் திரைப்பட விழா, உலக தமிழ் திரைப்படங்களுக்கும், கலைஞர்களுக்கும் மிகப்பெரும் அங்கீகாரமாக அமைகின்றது.

உலகெங்கும் பல்லாயிரம் தமிழ் திரைப்படங்கள், குறும்படங்கள் என்பன வெளிவருகின்ற போதிலும், அத்திரைப்படங்கள் உலகில் தமிழ் அல்லாத திரைப்பட விழாக்களிலேயே சமர்ப்பிக்கப்பட்டு அங்கீகாரத்தை வேண்டி நிற்கும் நிலையே இதுவரை காலமும் தமிழ் திரை கலைஞர்களுக்கும், திரைப்படங்களுக்கும் உள்ள நிலை. ரொரான்ரோ தமிழ் திரைப்பட விழா தமிழர்களுக்கான ஒரு திரைப்பட விழாவை கனடிய மண்ணில் தொடக்கி வைத்து இந்த குறையை போக்கியுள்ளது.

விழாவின் சிறப்பம்சங்கள்
-----------------------

தற்கால உலகத் திரைப்படம், புதிய தமிழ் திரைப்படங்கள், முக்கிய திரைப்பட படைப்பாளிகளின் பின்னோக்கிய பார்வை, பாராட்டு மற்றும் அஞ்சலி நிகழுவுகள், தற்கால திரைப்படங்கள், குறும்படங்கள், ஆவணப்படங்கள் போன்றவற்றை திரைப்பட விழாவின் போது திரையிடப்படுகின்றன. திரைப்பட சந்தை, கண்காட்சி மற்றும் சினிமா தொடர்பான முக்கியமான பிரச்சினைகள் குறித்த கருத்தரங்குகளும் விழாவின் போது திட்டமிடப்பட்டுள்ளன. திருவிழா இப்போது டொரோண்டோவில் உள்ள திரைப்பட அரங்குகளில் ஒவ்வொரு ஆண்டும் நடத்தப்படுகிறது. விழாவானது அது பெற்றுள்ள மக்கள் ஆதரவு, வர்த்தக விளம்பர ஆதரவு மற்றும் கனடிய அரசின் ஆதரவினால் உலகில் நடக்கும் தமிழ் திரைப்பட விழாக்களிலேயே தவறவிடமுடியாத முக்கிய விழாவாக கருதப்படுகின்றது.

2020 விருதுகள்
--------------

### ஜூரி விருதுகள்

* சிறந்த திரைப்படத்துக்கான ஜூரி விருது:  ஒத்த செருப்பு அளவு 7 (இயக்குனர் / தயாரிப்பாளர் இராதாகிருஷ்ணன் பார்த்திபன்)
* சிறந்த இயக்குனருக்கான ஜூரி விருது:  ஒத்த செருப்பு அளவு 7 (இயக்குனர் இராதாகிருஷ்ணன் பார்த்திபன்)
* சிறந்த பெண் இயக்குனருக்கான ஜூரி விருது:  சில்லுக்கருப்பட்டி (இயக்குனர் ஹலிதா ஷமீம்)

உசாத்துணை
---------

* 2021 விருது பெற்றவர்கள்
* 2020 விருது பெற்றவர்கள்

மேற்கோள்கள்
-----------

1. ↑
2. ↑  மூன்று விருதுகளை வென்ற ஒத்த செருப்பு  இராதாகிருஷ்ணன்\_பார்த்திபன்
3. ↑  மூன்று விருதுகளை வென்ற ஒத்த செருப்பு சைஸ் 7. பார்த்திபன் நெகிழ்ச்சி
4. ↑  டொராண்டோ பிலிம் பெஸ்டிவல் திருவிழாவில் இரண்டு விருதுகளை வென்ற சில்லு கருப்பட்டி

டொராண்டோ தமிழ் சர்வதேச திரைப்பட விழா: சில்லு கருப்பட்டி ஒரு புதிய சர்வதேச அங்கீகாரத்தை வென்றது பரணிடப்பட்டது 2021-09-29 at the வந்தவழி இயந்திரம்  

டொராண்டோ சர்வதேச திரைப்பட விழாவில் கன்னி மாடம்

வெளி இணைப்புகள்
---------------

* டொராண்டோ தமிழ் திரைப்பட விழா - இணையத்தளம்
* Toronto Tamil International Film Festival - YouTube
**போக்குவரத்து அமைச்சகம்**  (Ministry of Transport, சுருக்கம்: **MOT**; சீனம்: 交通部, பின்யின்: *Jiāotōngbù*, மலாய்: *Kementerian Pengangkutan Singapura*) சிங்கப்பூரின் தரை, கடல், வான்வழிப் போக்குவரத்தை குடியரசின் எல்லைக்குள் கட்டுப்படுத்தும் சிங்கப்பூர் அரசின் அமைச்சகமாகும். இதன் தலைமையகம் பிஎசுஏ கட்டிடத்தில் இயங்குகிறது.

நிறுவன கட்டமைப்பு
-----------------

தறபோது இந்த அமைச்சகத்தின் கீழ் நான்கு தன்னாட்சி பெற்ற அரசுக் கட்டுப்பாட்டு வாரியங்கள் இயங்குகின்றன: 

1. குடியிய வான்வழி ஆணையம், சிங்கப்பூர் (CAAS)
2. தரைவழி போக்குவரத்து ஆணையம் (LTA)
3. கடல்வழி மற்றும் துறைமுக ஆணையம், சிங்கப்பூர் (MPA)
4. பொதுப் போக்குவரத்து அவை (PTC)

இவை அமைச்சகத்தின் கொள்கைகளையும் நுண்ணறிவுமிக்க வழிகாட்டுதல்களையும் நடைமுறைப்படுத்துகின்றன. 

அமைச்சகத்தில் 100 பணியாளர்கள் ஏழு பிரிவுகளில் பணியாற்றுகின்றனர். இவை வான்வழி போக்குவரத்து பிரிவு, தரைவழி போக்குவரத்து பிரிவு, கடல் போக்குவரத்து பிரிவு, பன்னாட்டு தொடர்பு மற்றும் பாதுகாப்பு பிரிவு, கூட்டாண்மை நிறுவனத் தொடர்பு பிரிவு, கூட்டாண்மை நிறுவன மேம்பாட்டு பிரிவு மற்றும் வான்வெளி விபத்து விசாரணை செயலகம், சிங்கப்பூர் (AAIB) ஆகும்.

விருதுகள்
---------

சூன் 19, 2000ஆம் ஆண்டில் நிறுவன சீர்மைக்காக எம்ஓடி ஐஎசுஓ 9002 தரச்சான்றிதழ் பெற்றது. அக்டோபர் 2001இல் மக்கள் மேம்பாட்டாளர் விருதும் அக்டோபர் 2003இல் சிங்கப்பூர் தரநிலை வகுப்பு நிலையையும் பெற்றது.

இவற்றையும் பார்க்க
------------------

* சிங்கப்பூர் வான் விபத்து விசாரணைப் பணியகம்

மேற்கோள்கள்
-----------

1. 1 2  "Head W: Ministry of Transport" (PDF). *Budget 2012: Revenue and Expenditure Estimates*. Ministry of Finance. 2012-03-12 அன்று பார்க்கப்பட்டது.
2. ↑  "Contact us பரணிடப்பட்டது 2012-02-29 at the வந்தவழி இயந்திரம்." Ministry of Transport. Retrieved on 15 February 2012." 460, Alexandra Road, PSA Building, #33-00 Singapore 119963"
3. ↑  "Organisational Structure". Ministry of Transport. 2012-02-20 அன்று மூலம் பரணிடப்பட்டது. 2012-03-12 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Ministry of Transport (Singapore)***   
என்பதின் ஊடகங்கள் உள்ளன. 

* அதிகாரப்பூர்வ இணையதளம்
**டோக்கியோ பல் மருத்துவக் கல்லூரி** (*Tokyo Dental College*) சப்பான் நாட்டின் டோக்கியோவின் சியோதா-கூ நகரில் அமைந்துள்ளது. தனியார் பல்கலைக்கழகமான இது முன்னோடி கல்லூரியாக 1890 ஆம் ஆண்டில் நிறுவப்பட்டது. 1946 ஆம் ஆண்டில் ஒரு பல்கலைக்கழகமாக பட்டயப்படுத்தப்பட்டது.

சப்பான் முழுவதும் பல் மருத்துவம் கற்பிப்பதில் பிரத்தியேகமாக நிபுணத்துவம் பெற்ற ஒரே நிறுவனம் டோக்கியோ பல் மருத்துவக் கல்லூரியாகும். 

கல்லூரியின் பாடநெறி திட்ட்டம் ஆறு ஆண்டுகளுக்கும் மேலாக உள்ளது. இங்கு மாணவர்கள் ஆண்டுக்கு பத்து மாதங்கள் படிக்கின்றனர். வேதியியல் மற்றும் இயற்பியல், உடற்கூறியல் மற்றும் திசு அமைப்பியல் (பொது மற்றும் பல் மருத்துவம்) மற்றும் உடலியல் போன்ற பாடங்களை புதிய மாணவர்கள் படிக்கின்றனர். இளைய மாணவர்கள் நோயியல் (பொது மற்றும் பல் மருத்துவம்), பாக்டீரியாவியல், உலோகவியல், செயற்கை பல் மருத்துவம் மற்றும் பிற பாடங்களில் கவனம் செலுத்துகிறார்கள். மூத்த மாணவர்கள் ஆய்வு, வாய்வழி அறுவை சிகிச்சை, பற்சீரமைப்பு, அறுவை சிகிச்சை பல் மருத்துவம், செயற்கைப் பல், பல்லின் வெளிப்படும் பரப்பை வலுப்படுத்துதல், காணமல் போன பற்களை மாற்றுதல் தொடர்பான ஆய்வு மற்றும் பயிற்சிகளை மேற்கொள்கின்றனர்.

மேற்கோள்கள்
-----------

1. ↑  Daigaku, Tōkyō Shika (1905) (in en). *Tokyo Dental College*. Tokyo Dental College.. .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* United States
* யப்பான்
* செக் குடியரசு

 |
| கல்விசார் | 
* CiNii

 |
**டொரன்டோ டொமினியன்** (*The Toronto-Dominion*) வங்கி சந்தை முதலீடு மற்றும் பணக்கையிருப்பு அடிப்படையில் கனடாவின் இரண்டாவது மிகப்பெரிய வங்கியாகவும், வட அமெரிக்காவில் ஆறாவது பெரிய வங்கியாகவும் உள்ளது. இது 1955ம் வருடம் டொரன்டோ வங்கி மற்றும் டொமினியன் வங்கி இணைப்பு முலம் உருவாக்கப்பட்டது. 
டொரன்டோ டொமினியன் வங்கி நிதியியல் குழுமம் சுமார் 74000 ஆயிரம் பணியாளர்களுடன், உலகம் முழுவதும் சுமார் 1700000௦ வாடிக்கையாளர்களுக்கு சேவை செய்து வருகின்றது. இது கனடாவில் TD கனடா டிரஸ் (TD Canada Trust ) என்ற பெயரில் 1100கும் மேற்பட்ட கிளைகளுடன் நாடுமுழுவதும் சேவை செய்துவருகின்றது. 
அமெரிக்கவில் சில வங்கிகளை கையகப்படுத்தியதன் முலம் அங்கும் தனது சேவையை விரிவுபடித்தியுள்ளது. அங்கு 1000 கிளைகளுடன் 6500000 வாடிக்கையாளர்களைக் கொண்டுள்ள இவ்வங்கி தனது சேவையை மேலும் விரிவுபடுத்துவதற்கான நடவடிக்கைகளை எடுத்து வருகின்றது. 
இவ்வங்கி கனடாவில் முதல் 100 சிறந்த நிறுவனங்களின் பட்டியலில் இடம்பெற்றதுடன் போர்ப்ஸ் பத்திரிக்கை 2010ல் நடாத்திய உலகலாவிய சிறந்த நிறுவனங்களின் பட்டியலில் 86வது இடத்தையும் பிடித்துள்ளது.

செயல்பாடுகள்
------------

டொரன்டோ டொமினியன் கிழ்கண்ட கிளை நிறுவனங்களுடன் கனடா மற்றும் அமெரிக்காவில் செயல்பட்டுவருகின்றது.

* TD அமெரிடிரேட் (TD Ameritrade)
* TD அசெட்மனெச்மென்ட் (TD Asset Management)
* TD வங்கி N.A (TD Bank, N.A)
* TD கனடா டிரஸ்ட்,( TD Canada Trust)
* TD காமர்சியல் வங்கி (TD Commercial Banking)
* TD இன்சுரன்ஸ் (TD Insurance)
* TD செக்குரடிஸ் (TD Securities )
* TD வாட்டர்கவுஸ் (TD Waterhouse)
**சந்திரா எக்ஸ்-கதிர் அவதான நிலையம்** (*Chandra X-ray Observatory*) என்பது, கொலம்பியா விண்ணோடத்தில் "எஸ்டிஎஸ்-93" இல், நாசாவால், 1999, ஜூலை 23 ஆம் நாள் ஏவப்பட்ட ஒரு செய்மதி ஆகும். வெண் குறு விண்மீன்கள் நியூட்ரான் விண்மீன்களாக மாறுவதற்குரிய திணிவெல்லையைத் தீர்மானித்த இந்திய-அமெரிக்கரான சுப்பிரமணியன் சந்திரசேகர் என்னும் இயற்பியலாளரின் பெயரைத்தழுவி இந்த அவதான நிலையத்துக்குப் பெயரிடப்பட்டது. நாசாவின் நான்கு பெரும் அவதான நிலையங்களில் இது மூன்றாவது ஆகும். ஏவுமுன் இது **உயர்தர எக்ஸ்-கதிர் வானியற்பியல் வசதி** எனப்படது. இது, இன்று நோத்ரோப் குரும்மன் விண்வெளித் தொழில்நுட்பம் என இன்று அழைக்கப்படுகின்ற டிஆர்டப்ளியூ (TRW) நிறுவனத்தினால் அமைக்கப்பட்டது. சந்திரா, முன்னைய எக்ஸ்-கதிர் தொலைநோக்கிகளை விட 100 மடங்கு வலுக்குறைந்த எக்ஸ் கதிர்களை உணரக்கூடியது. முக்கியமாக சந்திராவில் பொருத்தப்பட்ட ஆடிகளின் உயர்ந்த கோணப் பிரிதிறன் (angular resolution) காரணமாகவே இது சாத்தியம் ஆகிறது.

உசாத்துணை
---------

1. ↑  "And the co-winners are..." Harvard-Smithsonian Center for Astrophysics. 1998. ஜனவரி 12, 2014 அன்று மூலம் பரணிடப்பட்டது. January 12, 2014 அன்று பார்க்கப்பட்டது.
**டொயோபோ கோ லிமிட்டட்** (Toyobo Co. Ltd. (東洋紡績株式会社 Tōyōbōseki Kabushiki-gaisha) என்பது ஜப்பானின் முதன்மையான இழை மற்றும் துணி உற்பத்தி நிறுவனங்களுள்  ஒன்றாகும். இதில் செயற்கை இழைகள் (பாலியஸ்டர், நைலான் மற்றும் அக்ரிலிக்ஸ்) மற்றும் பருத்தி, கம்பளி போன்ற இயற்கை இழைகள் தயாரிப்புகளும்   இதில் அடங்கும்.

டொயோபோ நிறுவனமானது நெசவு ஆடைகள், வீட்டு அலங்காரம் மற்றும் தொழில்துறைப் பயன்பாட்டிற்காக வடிவமைக்கப்பட்டுள்ளது, மேலும் ஆடைகளுக்கான செயற்கை மீளிழை நூல், பாண்டியோஸ் பாலியூரிதீன் இழைகள், காற்று காற்றுப் பைகள், மற்றும் டயர் வடங்கள் மற்றும் ஆடைகளுக்கான செயற்கை இழைகள் ஆகியவற்றையும் கொண்டிருக்கின்றன. மேலும், டொயோபோ, நூற்பு, நெசவு, பின்னல், சாயமிடுதல், தையல் தொழில்களில் ஈடுபட்டு, ஜப்பான் மற்றும் சர்வதேச அளவில் நெசவு மற்றும் வர்த்தகத்தில் ஈடுபட்டுள்ளது. 

டொயோபோ நெகிழி படச்சுருள்கள் மற்றும் பிசின் போன்றவற்றையும் தயாரிக்கிறது. உயிரியக்க உற்பத்தி பொருட்களான, மருத்துவ பொருட்கள் (எ.கா. செயற்கை உறுப்புகளுக்கான இழை சவ்வுகள்) மற்றும் சுத்திகரிப்பு சாதனங்கள் ஆகியவற்றையும் இந்நிறுவனம் தயாரிக்கிறது.

இந்த நிறுவனம் ஜப்பான், சீனா, தென் கொரியா, சிங்கப்பூர், மலேசியா, ஆஸ்திரேலியா, ஐக்கிய அமெரிக்கா, ஜெர்மனி ஆகிய நாடுகளில் செயல்படுகிறது, மேலும் டோக்கியோ பங்குச் சந்தையில் பட்டியலிடப்பட்டுள்ளது, இது நிக்கேய் 225 பங்குச் சந்தை குறியீட்டின் ஒரு பகுதியாகும்.

காட்சியகம்
----------

* The Toyobo Chita factory in 1926The Toyobo Chita factory in 1926
* The nameplate of the former company headquartersThe nameplate of the former company headquarters
* JSDF standard Personal protective equipment (also known informally as Type 00) NBC suit. Produced in cooperation with Nikko Research Co. Ltd.JSDF standard **Personal protective equipment** (also known informally as *Type 00*) NBC suit. Produced in cooperation with Nikko Research Co. Ltd.

மேற்கோள்கள்
-----------

1. ↑  "Corporate Data". Toyobo. மார்ச்சு 3, 2015 அன்று பார்க்கப்பட்டது.
2. ↑  "Company Snapshot". Bloomberg L.P. மார்ச்சு 3, 2015 அன்று பார்க்கப்பட்டது.
3. ↑  "Company Snapshot". Bloomberg Businessweek. மார்ச்சு 3, 2015 அன்று பார்க்கப்பட்டது.
4. ↑  "Components:Nikkei Stock Average". Nikkei Inc. மார்ச்சு 3, 2015 அன்று பார்க்கப்பட்டது.

வெளி இணைப்பு
------------

* Official global website (ஆங்கிலம்)
போகொட மரப் பாலம்
**போகொட மரப் பாலம்** 16 ஆம் நூற்றாண்டு தம்பதெனியாக் காலத்தில் கட்டப்பட்ட ஒரு மரப் பாலம். இலங்கையில் உள்ள மிகப் பழைய மரப்பாலம் இதுவே. இப்பாலம் பதுளைக்குத் தெற்கே 13 கிலோமீட்டர் (8.1 மைல்) தொலைவில் அமைந்துள்ளது. பொருத்துவதற்கான ஆணிகள் உட்பட இப்பாலத்தின் எல்லாப் பகுதிகளுமே மரத்தால் செய்யப்பட்டவை. கூரை ஓடுகள் கண்டி இராச்சியத்தின் செல்வாக்கைக் காட்டுகின்றன. இப்பாலம் கண்டியையும் பதுளையையும் இணைக்கும் பழைய பாதை ஒன்றில், கல்லந்த ஓயாவுக்கு குறுக்கே அமைந்துள்ளது.

விபரம்
------

போகொட மரப் பாலத்தின் பக்கத்தோற்றம்
போகொடப் பாலம் 400 ஆண்டுகளுக்கு மேல் பழமை வாய்ந்தது. முழுவதும் மரப்பலகைகளால் ஆன இப்பாலத்துக்கான பலகைகள் ஒரே மரத்தில் இருந்து பெறப்பட்டதாகச் சொல்லப்படுகிறது. இதன் நீளம் 15 மீட்டர் (49 அடி), அகலம் 1.5 மீட்டர் (4.9 அடி). இதன் முழு நீளத்துக்கும் 2.4 மீட்டர் (7.9 அடி) உயரமான ஓடு வேய்ந்த கூரை அமைப்பு உள்ளது. பாலத்தில் இரு பக்கங்களிலும் உள்ள தடுப்புக்கள் பழங்கால முறையில் அலங்காரம் செய்யப்பட்டுள்ளன. பாலம் ஒரு பெரிய அடி மரத்தினால் தாங்கப்பட்டுள்ளது. இதன் உயரம் 2.4 மீட்டர் (7.9 அடி).

அமைப்புத் தேவைகளுக்கு பெரும்பாலும், பலா (Artocarpus heterophyllus), கும்புக் (Terminalia arjuna) போன்ற மரக் குற்றிகள் பாலத்தின் அமைப்புத் தேவைகளுக்காகப் பயன்பட்டுள்ளன.

கோயில்
------

பாலத்துக்கு அருகில் ஒரு பழைய கோயிலும் உள்ளது. கோயில் பாலத்தைவிடக் காலத்தால் முந்தியது. அனுராதபுரக் காலத்தில் கிமு முதலாம் நூற்றாண்டில் இது கட்டப்பட்டது. இது அரசன் வலகம்பாவின் கட்டளைப்படி அமைக்கப்பட்டது. இங்குள்ள பிராமி எழுத்தில் எழுதப்பட்ட கல்வெட்டொன்றின்படி இக்கோயில் பதுளையின் உள்ளூர்த் தலைவரான திஸ்ஸ என்பவரால் பிரம்மதத்தர் என்னும் மதகுருவுக்கு வழங்கப்பட்டது. உள்ளே கண்டி இராச்சியக் காலத்தைச் சேர்ந்த ஓவியங்கள் உள்ளன. சுவர்கள் பருத்திப் பஞ்சு, தேன், சுத்தப்படுத்திய களிமண் என்பவற்றின் கலவையால் கட்டப்பட்டது.

மேற்கோள்கள்
-----------

1. ↑  Lakna Paranamanna, Lakna; Kuruwita,
Rathindra (12 October 2008). "Bogoda Temple" (PDF). The Nation. 26 ஜூன் 2015 அன்று மூலம் (PDF) பரணிடப்பட்டது. 10 September 2009 அன்று பார்க்கப்பட்டது. line feed character in `|author2=` at position 10 (உதவி)

வெளியிணைப்புக்கள்
-----------------

* போகொட கூரையிட்ட பாலம்
**மடோ குரோசோ** (*Mato Grosso*,போர்ச்சுகீசிய உச்சரிப்பு : [ˈmatu ˈɡɾosu] – பொருள். "அடர்த்தியான புதர்கள்") பிரேசிலின் 26 மாநிலங்களில் ஒன்றாகும்.நாட்டின் மேற்குப் பகுதியில் அமைந்துள்ள இந்த மாநிலம் பரப்பளவில் மூன்றாவது பெரிய மாநிலமாக விளங்குகிறது.

இதனைச் சூழ்ந்துள்ள மாநிலங்களாக, (மேற்கிலிருந்து வலஞ்சுழியாக) ரோன்டோனியா, அமேசோனாசு, பாரா, தோகான்ச்சீசு, கோயாசு மற்றும் மடோ குரோசோ டொ சுல். தென்மேற்கு எல்லையில் பொலிவியா நாடுள்ளது. சமவெளிப் பிரதேசமான இந்த மாநிலத்தில் அமேசான் மழைக்காடுகள், செர்ராது புன்னிலங்கள், பந்தனால் சதுப்புக் காடுகள் அமைந்துள்ளன. மாநிலத்தின் 40% பரப்பளவு திறந்தவெளித் தாவரங்களால் நிறைந்துள்ளன. இங்குள்ள சப்படா டோசு குய்மரேசு தேசியப் பூங்காவில் பல குகைகளும் அருவிகளும் நடைத்தளங்களும் உள்ளதால் அது பெரும் சுற்றுலா மையமாக உள்ளது. வடக்கில் அமேசான் காடுகள் அமைந்துள்ளன; மாநிலத்தின் பாதிக்கும் மேலே உயிரியற் பல்வகைமையால் நிறைந்துள்ளது. சிங்கு தேசியப் பூங்காவும் அராகுயா ஆறும் இங்குள்ளன. தெற்கிலுள்ள பந்தனால் உலகின் மிகப் பெரும் தண்ணீர்நிலமாக உள்ளது. இது ஆயிரத்திற்கும் மேற்பட்ட விலங்கு மற்றும் நீர்வாழ் பறவை இனங்களின் வாழ்விடமாக உள்ளது.

காட்சிக்கூடம்
-------------

* மடோ குரோசோவில் பராகுவை ஆறுமடோ குரோசோவில் பராகுவை ஆறு
* சல்கடீரா அருவிசல்கடீரா அருவி
* அன்டோரின்கா அருவிஅன்டோரின்கா அருவி
* மடோ குரோசோவில் பந்தனால்மடோ குரோசோவில் பந்தனால்
* குய்யாபா ஆறுகுய்யாபா ஆறு

மேற்சான்றுகள்
-------------

1. ↑
2. ↑  குறிப்பு: மற்றொரு வரிவடிவமாக "மட்டோ குரோசோ" எனப்படுகிறது. மட்டோ குரோசோ *நகரம்* முன்பு வில்லா பெல்லா" என அழைக்கப்பட்டு வந்தது. மூலம்: Exploration of the Valley of the Amazon, vol.2, by Lieut. USN. Lardner Gibbon 1853; chapter 11. p. 275)

வெளி இணைப்புகள்
---------------

**மடோ குரோசோ** பற்றிய மேலதிக தகவல்களைப் பார்க்க தொடர்புடையத் திட்டங்கள்:  

 விக்சனரி விக்சனரி  

 நூல்கள் விக்கிநூல்  

 மேற்கோள் விக்கிமேற்கோள்  

 மூலங்கள் விக்கிமூலம்  

 விக்கிபொது  

 செய்திகள் விக்கிசெய்தி

* (போர்த்துக்கேயம்) அலுவல்முறை வலைத்தளம்
Waterfall in சீக்குபள்ளி, தெலங்காணாவார்ப்புரு:SHORTDESC:Waterfall in சீக்குபள்ளி, தெலங்காணா
**போகதா அருவி** (Bogatha Water Falls) என்பது தெலுங்கானா மாநிலத்தில் முலுகு என்னும் நகரத்தில் உள்ள சீக்கு பள்ளி ஓடையில் அமைந்த ஒரு அருவியாகும். இது பத்ராசலத்திலிருந்து 120 கிலோமீட்டர் தொலைவில் அமைந்துள்ளது. இந்த அருவி முலுகு என்னும் ஊரில் இருந்த 90 கிலோமீட்டர் தொலைவில் உள்ளது. அதேபோல வாரங்கலில் இருந்து 140 கிலோ மீட்டர் தொலைவிலும், ஐதராபாத்திலிருந்து 129 கிலோ மீட்டர் தொலைவிலும் உள்ளது. தேசிய நெடுஞ்சாலை 202 இல் புதிதாக கட்டமைக்கப்பட்ட பாலத்தால், ஹைதராபாத்துக்கும் அருவிக்குமான தொலைவு 440 கிலோ மீட்டரிலிருந்து 329 கிலோமீட்டராக குறைந்துள்ளது. இது தெலுங்கானா மாநிலத்தில் உள்ள இரண்டாவது மிகப்பெரிய அருவியாக கருதப்படுகிறது.

சுற்றுலா
--------

இந்த அருவியில் எப்போதும் நீர் இருந்து கொண்டே இருந்தாலும், அருவியை ந கண்டுகளிக்க சரியான சரியான காலம் ஜூன் மாதம் முதல் நவம்பர் மாதம் வரையே. காரணம் என்னவென்றால் இக்காலகட்டத்தில் இந்த அருவியில் நீரின் பாய்ச்சல் மிக அதிகமாக இருக்கும்.  இதற்கு சரியான சாலை வசதி இல்லாததால் இங்கு வரும் சுற்றுலா பயணிகள் இம்மலை மீது சிறிது தூரம் ஏற வேண்டும்.

போகதா அருவி "தெலுங்கானாவின் நயாகரா" என்று அழைக்கப்படுகிறது.

மேற்கோள்கள்
-----------

1. 1 2 3 4  "Bogatha waterfalls: The Telangana Niagara". *Telanganastateofficial.com*.
[*தொடர்பிழந்த இணைப்பு*]
2. ↑  "Breathtaking view Bogatha waterfalls". *Thehindu.com*.
3. ↑  "Telangana Nayagara Waterfalls -- Most Beautiful 'Bogatha Waterfall' at Vajedu in Khammam District". யூடியூப். 5 January 2019 அன்று பார்க்கப்பட்டது.
**கண் நிறம்** ஒரு பலஜீன்(Polygenic) கூறு ஆகும். கண்களின் நிறம் கண்களில் உள்ள கருவிழியில் உள்ள நிறப்பொருட்களில்(Pigments) அளவை வைத்து தான் நிர்ணயம் செய்யப்படுகிறது. மணிதர்களிடத்திலும் விலங்குகளிடத்திலும் இது கண் நிற வேறுபாடு காணப்படுகிறது. மணிதர்களில் கண்களின் நிறம் கருவிழியின் மெலனோசைட்டுகளால் உற்பத்தி செய்யப்படும் யூமெலனின் என்ற நிறப்பொருளின் வேறுபடும் விகிதாசாரத்தினால் நிற வேற்றுமைகள் ஏற்படுகின்றனர்.பறவையின் கண்களின் நிறம் பியூரின்கள்(Purine),டெரிடின்கள்(Pteridine) போன்ற நிறப்பொருட்களினால் ஏற்படுகின்றது.

கண் நிறத்தின் நிர்ணயம்
----------------------

கண்களின் நிறம் ஒன்றும் மேற்பட்ட ஜீன்களால் நிர்ணயிக்கப்படும் மரபுரீதியான குணம் ஆகும். இரு பெரும்பாண்மையான ஜீன்களும் ஒரு சிறுபாண்மை ஜீனும் சேர்ந்து கண்களில் நிறத்தை நிர்ணயக்கின்றன. மனிதர்களின் இந்த மூன்று ஜீன்களும் முறையே EYCL1, EYCL2, மற்றும் EYCL3 என அழைக்கப்படுகின்றனர். இந்த மூன்று ஜீன்களும் முறையே பழுப்பு,பச்சை மற்றும் நீல நிறத்தை நிர்ணயிப்பவை. குழந்தைகளுக்கு பிறந்த ஆறு மாத காலத்துக்குள் கண்களின் நிறம் நிலையாக நிர்ணயக்கப்பட்டுவிடுகிறது.

நிறங்களின் பிரிவினைகள்
----------------------

ஒரே கண் நிறம் சூழ்நிலை வேறுபாடுகளினால் வெவ்வேறு நிறங்களாக தெரியலாம்
கண் கருவிழியின் நிறம் மனிதர்களை குறித்த பல்வேறு தகவல்களை கொடுக்க இயலும். பல மருந்துகளின் செயல்பாடுகளை மனிதர்களின் கண் நிறத்தை கொண்டு அறிய இயலும். மேலும் கண் நிற புலனுணர்வு(Perception) என்பது வெளிச்சத்தி அளவு, பார்க்கும் கோணம் போன்ற சூழ்நிலை வேறுபாடுகளால் நிர்ணயம் செய்யப்படுகிறது. 

கண்களின் நிறம் கருப்பு நிறத்தில் இருந்து மிக மென்மையான நீல நிறம் வரை வேறு வெவ்வேறாக வேறுபடுகிறது. உண்மையில் மூன்றே மூன்று நிறங்களே உள்ளன அவை பழுப்பு,மஞ்சள் மற்றும் சாம்பல் நிறம் ஆகும். இந்த மூன்று நிறங்களின் வெவ்வேறு விகிதாச்சார வேறுபாடுகளே கண்களில் பலதரப்பட்ட நிற வேறுபாடுகளை உருவாக்குகிறது. உதாரண்மாக பச்சை நிற கண்கள் மஞ்சள் மற்றும் கொஞ்சம் சாம்பல் நிறத்தின் சேர்க்கையால் ஏற்படுகிறது. 

கண்களின் வெவ்வேறு நிறங்கள்

* பழுப்பு
* செம்பழுப்பு(Hazel)
* பச்சை
* நீலம்
* சாம்பல்
* செங்கருநீலம்(Violet)
* செம்மஞ்சள்(Amber)

வெளி இணைப்புகள்
---------------

விக்கிமீடியா பொதுவகத்தில்,  
 ***Eyes***   
என்பதின் ஊடகங்கள் உள்ளன. 

* வண்ண விழிகளின் பின்னணி என்ன?
* கண் நிறத்தின் மரபியல் பரணிடப்பட்டது 2011-10-19 at the வந்தவழி இயந்திரம்
* கண் நிறமும் நோய்களும்
* கண்கள் நிறமும் மூதாதையரும்
* கண்கள் நிறத்துக்கான் பல்வேறு சுட்டிகள் பரணிடப்பட்டது 2008-01-02 at the வந்தவழி இயந்திரம்
கண்டகி மண்டலத்தின் ஆறு மாவட்டங்கள்
**கண்டகி மண்டலம்** (Gandaki Zone) (நேபாளி: गण्डकी अञ्चलAbout this soundகேட்க (உதவி·தகவல்)) தெற்காசியாவின் நேபாள நாட்டின் பதினான்கு மண்டலங்களில் ஒன்றாகும். கண்டகி மண்டலம் தென்மத்திய நேபாளத்தில் அமைந்துள்ளது. இம்மண்டலம் மேற்கு வளர்ச்சி பிராந்தியத்தில் உள்ளது. நாட்டின் தலைநகரான காட்மாண்டிலிருந்து நூற்றி இருபத்தி ஐந்து கிலோ மீட்டர் தொலைவில் உள்ள பொக்காரா நகரம் காஸ்கி மாவட்டம், மேற்கு வளர்ச்சி வளர்ச்சி பிரந்தியம் மற்றும் கண்டகி மண்டலம் ஆகியவற்றின் தலைமையிடமாகும். இம்மண்டலம் ஆறு மாவட்டங்களும், இருநூற்றி தொன்னூற்றி இரண்டு கிராம வளர்ச்சி மன்றங்களும், ஆறு நகராட்சி மன்றங்களும் கொண்டது. நேபாளத்தின் முதல் மகாகவிஞர் *பானுகுப்த ஆச்சாரியா* இம்மண்டலத்தில் பிறந்தவர்.

பெயர்க் காரணம்
--------------

இம்மண்டலத்தில் பாயும் ஆறுகளான காளி கண்டகி, திரிசூலி, புத்தி கண்டகி, மர்சியாந்தி, மடி, சேத்தி கண்டகி மற்றும் தரௌதி எனப்படும் சப்த கண்டகி ஆறுகளால்  கண்டகி ஆறு உருவானதால், இம்மண்டலத்திற்கு கண்டகி மண்டலம் எனப்பெயராயிற்று.

மாவட்டங்கள்
-----------

தென்மத்திய நேபாளத்தில் அமைந்த இம்மண்டலத்தில் ஆறு மாவட்டங்கள் அமைந்துள்ளது. மண்டலத்தின் மலைப்பாங்கான குன்றுப் பகுதிகளில் கோர்க்கா மாவட்டம், காஸ்கி மாவட்டம், லம்ஜுங் மாவட்டம், சியாங்ஜா மாவட்டம், தன்ஹு மாவட்டங்களும் மற்றும் இமயமலைப் பகுதிகளில் மனாங் மாவட்டமும் அமைந்துள்ளது.

மக்கள் தொகையியல்
----------------

12,275 சதுர கிலோ மீட்டர் பரப்பளவு கொண்டது கண்டகி மண்டலம். 2011-ஆம் ஆண்டின் மக்கள் தொகை கணக்கெடுப்பின் படி, கண்டகி மண்டலத்தின் மொத்த மக்கள் தொகை 15,49,857 ஆகும்.  பல்வேறு பண்பாடு, பழக்க வழக்கங்கள், மொழிகள் சமயங்கள் வழங்கும் இம்மண்டலத்தின் மஹர் மக்கள், குரூங் மக்கள், கூர்க்கா மக்கள், நேவார் மக்கள், மகர் மக்கள், செட்டிரி மக்கள் நேபாளி மொழி, நேவாரி மொழி, காலே மொழி மற்றும் மகர் மொழிகள் பேசுகின்றனர். இம்மண்டலத்தின் இமயமலைப் பகுதி மாவட்டமான மனாங் மாவட்டத்தில் பௌத்தர்கள் அதிகம் உள்ளனர்.

சுற்றுலாத் தலங்கள்
------------------

இம்மண்டலத்தில் அன்னபூர்ணா மலை, மனாசுலு மலை, கோரக்க சித்தரின் கோயில், கோரமான காளி கோயில் மற்றும் *மனகாமனா கோயில்* அமைந்துள்ளது.

புவியியல் மற்றும் தட்ப வெப்பம்
------------------------------

இம்மண்டலத்தில் ஆறு மாவட்டங்களும், 292 கிராம வளர்ச்சி மன்றங்களும், ஆறு நகராட்சி மன்றங்களும் உள்ளது. கண்டகி மண்டலம் மலைபபாங்கான குன்றுப் பகுதிகளும் மற்றும் இமயமலை பகுதிகளையும் கொண்டது. இம்மண்டலத்தின் வடக்கு எல்லையாக சீனாவின் திபெத் தன்னாட்சிப் பகுதி உள்ளது. இம்மண்டலத்தின் நிலப்பரப்பு கடல் மட்டத்திலிருந்து 1,000 மீட்டர் முதல் 6,000 மீட்டர் உயரம் வரை இமயமலையில் பரவியுள்ளது. எனவே இம்மண்டலத்தின் தட்ப வெப்பம் மிதவெப்ப வளையம், மிதமான காலநிலை, மான்ட்டேன் #ஆல்ப்ஸ் மலை காலநிலை, துருவப் பகுதி காலநிலை, வெண்பனி படர்ந்த பகுதிகள் என ஐந்து நிலைகளில் காணப்படுகிறது.

இதனையும் காண்க
--------------

* நேபாளத்தின் வளர்ச்சி பிராந்தியங்கள்
* நேபாளத்தின் மண்டலங்கள்
* நேபாள மாநிலங்கள்
* நேபாளத்தின் மாவட்டங்கள்

மேற்கோள்கள்
-----------

1. ↑  Nepal-General Information
2. ↑  
*The Map of Potential Vegetation of Nepal - a forestry/agroecological/biodiversity classification system* (PDF), Forest & Landscape Development and Environment Series 2-2005 and CFC-TIS Document Series No.110. 2005, ISBN 87-7903-210-9, Nov 22, 2013 அன்று பார்க்கப்பட்டது horizontal tab character in `|series=` at position 89 (உதவி)